Horn, Nizozemska
<s>Horn je naselje od 3,405 stanovnika na jugu Nizozemske u Provinciji Limburg.</s>

<s>Geografske karakteristike</s>

<s>Horn se prostire nedaleko od belgijske granice, a od centra Roermonda udaljen je 5 km jugoistočno.</s>

<s>Historija 
Ime Horn i njegovi alternativni načini pisanja Horne, Hurnen i Hornin potječu od germanskog -Hornjôn, što značilo brdo ili kut u močvararnoj zemlji, u to vrijeme 
Maas je bio prirodna granica između Horna i obližnjeg Roermonda.</s>

<s>Selo Horn nastalo je u 10. vijeku, tad se u njemu naselila porodica Horn (Horne), budući feudalni gospodari toga kraja.</s>

<s>Feudalci Horna su 1450. uzdignuti u grofove tako je i Horn postao prijestolnica Grofovije Horn.</s>

<s>Centar naselja pomaknuo se prema zamku, o čemu svjedoči spominjanje nešto sjevernije jezgre Starog Horna iz 1810.</s><s>Godine 1840. općina Horn imala je 141 kuća i 844 stanovnika, od tog u istoimenom selu 797 i zaselku Weert 47.</s>

<s>Sve do 1990. godine Horn je bio samostalna općina- 1991. postao je dio općine Haelen, a od 2007. pripada općini Leudal.</s>

<s>Zamak Horn 
Horn je poznat po istoimenom zamku (Kasteel Horn) koji je bio rezidencija porodice Horn (Horne), feudalnih gospodara istoimenog feuda Horn.</s>

<s>Zamak se prvi put spominje 1243. u pismu, u kom Willem navodi da je on novi vlasnik feuda Horn i Altene.</s>

<s>Podignut je pored starog korita rijeke Meuse.</s><s>Na samom startu je imao 4 povišene ugaone kule i krilo.</s><s>Zamak je vjerojatno tokom 15. vijeka temeljno rekonstruiran, rezidencijalni dio je proširen na račun dvije kule koje su uklonjene.</s><s>Rezidencijalnom dijelu dograđena je kula sa vratima.</s><s>Eliptoidni bedem je podebljan izgradnjom drugog reda lukova i novim zidom od blokova lapora duž orginalnog zida.</s>

<s>Velik dio orginalnog eliptoidnog tlocrta iz 13. vijeka je još uvijek vidljiv, kao i pejzažni perivoj koji okružuje zamak.</s>

<s>U 16. vijeku zamak je postao vlasništvo porodice Montmorency.</s><s>Njen najznačajniji član Filips van Montmorency, posljednji grof od Horna, odigrao je važnu ulogu u vrijeme Nizozemske revolucije i pobune protiv španjolskog kralja Felipea II kao pristaša Willema Oranskog.</s><s>Zbog tog je osuđen na smrt i pogubljen u Bruxellesu 1568.</s>

<s>Nakon fracuske aneksije 1795. i kasnije uprave, velik broj zamaka je razoren, slična sudbina desila je i Horn, koji je završio kao ruševina.</s><s>Obnovljen je oko 1850. u neogotičkom stilu za rezidenciju, ali je tad nažalost većina donjih lukova srušena.</s><s>Ponovno je obnavljan 1954. nakon što je stradao u požaru 1948. godine.</s>

<s>Izvori</s>

<s>Vanjske veze</s>

<s>Heemkundevereniging Horn 
Naselja u Nizozemskoj</s>

